Hej,


Vi har købt et hus, der opvarmes med oliefyr som primær kilde, og brændeovn som sekundær.


Fyret skal ud, og vi påtænker at montere luft/luft (ikke luft/vand) varmepumpe(r) som primær varmekilde. 


Dog fortalte en nabo forleden, at ham bekendt må man ikke have luft/luft pumper som primær varmekilde. Er det korrekt?


Han mente, at hvis man inkluderede el-radiatorer (???) sammen med, ville teknisk forvaltning godkende ændringen, ellers ikke. 


Det lyder som en røverhistorie fra en nabo, der frygter udedelene vil larme, men kunne også være korrekt info.


Tak for venligt svar.


Allan J


Oliefyret skal ud, naboen siger at luft til luft varmepumpe ikke er lovlig - hvad gør vi så?
Hej Allan


Der er to problemer med en luft til luft-varmepumpe. 


1) Den laver ikke varmt brugsvand.  
2) den Der noget begrænset i sin varmeudbredelse, idet den kun sidder i et rum, eksempelvis stuen.   
Og så kan der være langt ned til børneværelset i den anden ende af huset.


Kravene til opvarmning er, at hvert enkelt rum skal kunne varmes op og reguleres individuelt. Og det kan man hverken med luft til luft, eller en brændeovn for den sags skyld. Disse krav har så varieret en del igennem tiderne og de forskellige bygningsreglementer.


Elopvarmede huse med elpaneler er ikke længere lovlige. Det handler om, at man så reelt bruger mere energi med den løsning end andre. Ja bevares, det kan så diskuteres, hvis du kom fra et gammelt oliefyr tidligere. 


Læs mere her: [Opvarmning med elradiator](http://https://www.bolius.dk/opvarmning-med-elradiator-17060/)

Tiden har så også lidt indhentet forbuddet fra 1988/1994, idet strøm ikke er så skidt mere, som det har været (vind og sol). Men ikke desto mindre er det ulovligt at installere elpaneler.


Hvis du har radiatorer i huset, (det formoder jeg med den gamle oliekedel), så skal du da have en luft til vand-varmepumpe. Ja, den er noget dyrere, men så har du et fuldt funktionelt hus med varme i radiatorer og/eller gulvvarme, sammen med varmtvandsproduktion.


Læs mere: Luft til vand-varmepumpe


Håber du kan bruge svaret.

